Foto kang wis dijupuk mawi aplikasi Instagram bisa disimpen ing jero iDevoce kasebut.[3] Panggone kamera mawi Instagram uga bisa langsung nggunakake efek-efek kang ana, kanggo ngatur werna saka foto kang dikarepake déning panganggone.[3] Ana uga efek kamera tilt-shift kang fungsine iku nggawe fokus foto ing salah sawijining titik.[3] Sawise foto dijupuk mawi kamera ing instagram, foto kasebut uga bisa diputer miturut karebe para panganggone.[3] Foto-foto kang bakal diunggal mawi Instagram ora ana wates cacahe, nanging instagram duwé watesan ukuran gedhene gambar.[3] Ukuran kang dianggo ing Instagram rasione 3:2 utawa namung kang wujude kotak. Para panganggo mung bisa ngunggah foto mawi format iku, utawa kudu nyunting ndisik foto kasebut supaya padha karo format kang wis ana.[3] Sawise para panganggo milih salah sawijining fotokanggo diunggah ing Instagram, mula panganggo bakal digawa menyang kaca sabanjure kanggo nyunting foto kasebut.[3]